Sve više kritika sa svih strana pljušti po prijedlogu državnog proračuna ministra Zdravka Marića za 2017. godinu. Nakon poslodavaca i šefice Instituta za javne financije, po njemu je opleo i savjetnik bivšeg premijera Tihomira Oreškovića

'Proračun za 2017. je pravi 'politički', što se više-manje moglo predvidjeti nakon što je ekonomski rast ubrzao na 3 posto (pa su se svi malo 'opustili') i nakon što je u izbornoj kampanji bilo više riječi o fantomskoj 'političkoj stabilnosti', nego o nužnim reformama. 'Politička stabilnost' je, jasno, eufemizam za dijeljenje novca šakom i kapom, to jest političku kupovinu interesnih skupina, ali javnost se za to prilično jasno odlučila i tu se malo što može prigovoriti. Svi su dobili pomalo, od manjina, zaposlenih u javnom sektoru, branitelja, mladih, starih, civilnog sektora, lijevih, desnih i tako dalje ... (Naći će se neka sića i za neprofitne medije, siguran sam)', poručio je u ponedjeljak putem Facebooka Davor Huić , posebni savjetnik za unutarnju politiku bivšeg premijera Tihomira Oreškovića

'Od reformi, za sada ništa (možda me netko ugodno iznenadi), dakle 'business as usual' - trošenje javnog novca bez kriterija, pokrivanje svih neefikasnosti javnog sektora, masovno zapošljavanje po državnim tvrtkama i tako dalje. Najveći je problem tu što je zaokret od politike prošle vlade (fiskalna konsolidacija, kontrola troškova, privatizacija, smanjenje javnog duga) prošao bez puno otpora. To je posve razumljivo - oni koji su dobili lovu naravno šute, a oni koji nisu, deru se da bi i oni trebali dobiti. Svi su više manje na istoj strani argumenta, samo je sporno pitanje raspodjele', smatra Huić, kojeg je razočarao i koalicijski partner HDZ-a: